EkBass/fiwiki-20250220-pages-articles huggingface dataset:
Lumholtzinpuukenguru

Lumholtzinpuukenguru (Dendrolagus lumholtzi) on saksalaisen Carl Lumholtzin mukaan nimetty puukenguru. == Koko ja ulkonäkö == Tämän harmaan kengurun musta häntä on pitempi kuin eläimen ruumis. Sillä on terävät kynnet ja mustat käpälät. Ruumiinpituus 52–80 cm ja hännänpituus 42–93 cm. == Yleistä tietoa == Lumholtzinpuukenguru viettää suurimman osan ajastaan korkealla puissa, joissa se nautiskelee puiden antimia: lehtiä ja hedelmiä. Se jopa nukkuu puiden tukevilla oksilla. Laji on uhanalainen, sillä hakkuut tuhoavat sen elinympäristön sademetsiä. == Levinneisyys == Lumholtzinpuukenguru elää Australian kaakkoisosissa. == Lähteet == Luokka:Kengurut Luokka:Australian kotoperäiset eläimet
Plymouth (täsmennyssivu)

Plymouth voi tarkoittaa seuraavia: == Paikkoja == * Plymouth, kaupunki Englannissa * Plymouth, Montserrat’n pääkaupunki * Yhdysvalloissa: ** Plymouth, kaupunki Connecticutissa ** Plymouth, kylä Illinois’ssa ** Plymouth, kaupunki Indianassa ** Plymouth, kaupunki Massachusettsissa ** Plymouth, kaupunki Michiganissa ** Plymouth Charter Township, kunta Michiganissa ** Plymouth, kaupunki Minnesotassa ** Plymouth, kaupunki New Hampshiressä. == Muita merkityksiä == * Plymouth, DaimlerChryslerin automerkki, jonka valmistus on lopetettu * HMS Plymouth (F126), Britannian kuninkaallisen laivaston fregatti * Plymouthin veljet, 1820-luvulla syntynyt evankelinen kristillinen liike.
Hepreankielinen Wikipedia

Hepreankielinen Wikipedia (ויקיפדיה) on Wikipedian hepreankielinen versio. Se aloitettiin heinäkuussa 2003 ja elokuussa 2007 siellä oli yli 59 800 artikkelia. Hepreankielinen wikipedia on ikään kuin latinalaisittain kirjoitettujen wikipedioiden peilikuva; heprean kirjoitussääntöjen mukaan se on kirjoitettu oikealta vasemmalle. == Historia == Hepreankielinen Wikipedia aloitettiin 8. heinäkuuta 2003. 25. lokakuuta 2003 kirjoitettiin sen tuhannes artikkeli. Vuoden 2004 alussa siellä oli yli 2 000 artikkelia. 22. heinäkuuta 2004 hepreankielisen Wikipedian käyttäjät järjestivät tapaamisen Tel Avivissa, Israelissa. Syyskuun 2004 aikana kirjoitettiin hepreankielisen Wikipedian kymmenestuhannes artikkeli. Kun kaikkiin Wikipedioihin yhteensä oltiin kirjoitettu miljoona artikkelia 20. syyskuuta 2004, miljoonan artikkelin rajan rikkoi eräs artikkeli hepreankielisessä Wikipediassa. Maaliskuussa 2005 hepreankielisen Wikipedian etusivu uudistettiin. Saman vuoden toukokuussa hepreankielinen Wikipedia rikkoi 20 000 artikkelin rajan. 1. lokakuuta 2012 siellä oli 138 807 artikkelia. Nykyään artikkeleita on yli .Meta.wikimedia.org == Lähteet == == Aiheesta muualla == Hepreankielinen wikipedia
Zorkuljärvi

Zorkuljärvi (tunnettu myös nimillä Sir-i-kol, Victoriajärvi) on jäätikköjärvi Keski-Aasiassa. Sen pohjoisosa kuuluu Tadžikistaniin ja eteläosa Afganistaniin. Järvi on 4 100–4 200 metrin korkeudessa merenpinnasta, ja sen pinta-ala on noin 39 neliökilometriä. Järven on syvimmillään kuusi metriä syvä. Tadžikistanin puolella on yli 1 600 neliökilometrin laajuinen Zorkulin luonnonsuojelualue. Se on kansainvälisesti tärkeä lintualue, johon kuuluu Zorkuljärven lisäksi muita pienempiä järviä. Järvellä pesii useita vesilintuja, joista merkittävin on tiibetinhanhi. Zorkuljärven kalalajistoon kuuluvat muun muassa särkiin kuuluvat Schizopygopsis stoliczkai ja marinka. == Lähteet == == Aiheesta muualla == * Luokka:Tadžikistanin järvet Luokka:Afganistanin järvet
Eskimokuovi

Eskimokuovi (Numenius borealis) on keskikokoinen kahlaajiin kuuluva lintulaji. Lajin pesimäalueet sijaitsevat Kanadassa ja talvehtimisalueet Etelä-Amerikan Argentiinassa ja Chilessä. Lajin nimesi Johann Reinhold Forster 1772. Eskimokuovi on luokiteltu äärimmäisen uhanalaiseksi ja viimeisin varma havainto siitä on tehty vuonna 1963. Lajia pidetään todennäköisesti sukupuuttoon kuolleena, vaikkakaan täyttä varmuutta sen häviämisestä ei ole. == Koko ja ulkonäkö == Eskimokuovin pituus on noin 29–34 senttimetriä ja se on kanelin värinen. Eskimokuovi muistuttaa taigakuovia, mutta on hieman suurikokoisempi, pitkäsiipisempi ja lyhytjalkaisempi. Lajin nokka on noin viisi senttimetriä pitkä. Lennossa eskimokuovi päästelee väreilevää tr-tr-tr- ääntä ja pehmeää vihellystä bee bee. Lajin inuittikielinen nimi pi-pi-pi-uk juontuu lajin ääntelystä. == Levinneisyys == Eskimokuovin esiintymisaluetta ovat olleet Kanadan pohjoisosa ja Alaska. Valtavat eskimokuoviparvet muuttivat ennen joka vuosi pohjoisen tundralta Etelä-Amerikkaan, jossa ne viettivät talven. 1800-luvun lopulla populaation koko oli miljoonia yksilöitä. Laji tavattiin Länsi-Euroopassakin muutaman kerran 1800-luvulla. Lajia on metsästetty varsinkin muuttoreittien varsilla huomattavan paljon. Yhden päivän aikana saatettiin ampua jopa 7 000 eskimokuovia. 1800-luvun loppuvuosina ammuttiin noin kaksi miljoonaa yksilöä vuodessa. Lajin metsästys kiellettiin noin vuonna 1916, mutta kanta ei enää toipunut. Lajin luultiin jo kuolleen sukupuuttoon, kunnes vuonna 1959 saatiin havainto Teksasista. Viimeisin varma havainto linnusta on tehty vuonna 1963 ja sen talvehtimisalueilla sitä ei ole tavattu sitten vuoden 1939. Lajia pidetään todennäköisesti sukupuuttoon kuolleena, mutta koska varmuutta asiasta ei ole saavutettu, IUCN on luokitellut lajin äärimmäisen uhanalaiseksi. Mahdollisesti jäljellä olevan kannan on arvioitu olevan korkeintaan alle 50 yksilöä. == Elinympäristö == Eskimokuovit viettivät pesimäaikansa Kanadan tundra-alueella ja muuttivat talvehtimaan etelään Argentiinan pampalle ja Chileen. Kanadan kesän päättyessä linnut muuttivat etelään Labradorin, Atlantin ja eteläisen Karibian kautta. Linnut viettivät Etelä-Amerikassa muutamia kuukausia ja palasivat kevään tullen pesimäalueilleen pohjoiseen Yhdysvaltojen kautta. Pitkä muuttomatka vaati pysähdyksiä, jonka aikana linnut ruokailivat Yhdysvaltojen Keskilännen preerioilla syöden hyönteisten toukkia ja munia maasta pitkillä nokillaan. Yksi tärkeä ravinnonlähde tällä matkalla on esitetty olleen nykyisin sukupuuttoon kuollut Melanoplus spretus -heinäsirkkalaji. == Lisääntyminen == Pesä on maassa erittäin hyvin kätkettynä ruohikkoon. == Lähteet == Luokka:Kuovit Luokka:Uhanalaiset linnut Luokka:Äärimmäisen uhanalaiset lajit
Ukrainankielinen Wikipedia

Ukrainankielinen Wikipedia () on Wikipedian ukrainankielinen versio. Ukrainankielisessä Wikipediassa on noin 1 301 416 (18.12.2023) artikkelia ja se on artikkelimäärältään 14. suurin. Sen ensimmäinen artikkeli kirjoitettiin 30. tammikuuta 2004. == Historia == Ukrainankielinen Wikipedia rikkoi yli 100 000 artikkelin rajan 29. maaliskuuta 2008. Marraskuussa 2014 ukrainankielisessä Wikipediassa oli yli 536 000 artikkeleita ja lähes 2,5 miljoonaa kävijää päivittäin. Vuonna 2021 ukrainankielinen Wikipedian taustalla toimiva Wikimedia Ukrajina on yhdessä maan ulkoministeriön ja Ukraina-instituutin kanssa järjestänyt Ukrainan kulttuuridiplomatiaan liittyvän kirjoituskilpailun. == Artikkelimäärä == thumb|left|350px|Artikkelien määrä ukrainankielisessä Wikipediassa. Määrä Ajankohta 1 30. tammikuuta 2004 50 000 16. tammikuuta 2007 100 000 28. maaliskuuta 2008 150 000 30. toukokuuta 2009 200 000 7. huhtikuuta 2010 250 000 20. joulukuuta 2010 300 000 7. heinäkuuta 2011 350 000 28. joulukuuta 2011 400 000 20. syyskuuta 2012 500 000 12. toukokuuta 2014 600 000 13. marraskuuta 2015 700 000 4. kesäkuuta 2017 800 000 10. heinäkuuta 2018 900 000 19. huhtikuuta 2019 1 000 000 23. maaliskuuta 2020 1 100 000 5. heinäkuuta 2021 1 200 000 10. lokakuuta 2022 1 300 000 9. joulukuuta 2023 == Lähteet == == Aiheesta muualla == * Ukrainan Wikipedia tilastot * Ukraine's Cultural Diplomacy Month 2022 Ukrainankielinen Wikipedia Wikipedia Luokka:Ukrainalaiset tietosanakirjat
Vuorihemlokki

Vuorihemlokki (Tsuga mertensiana) on mäntykasvien (Pinaceae) heimoon kuuluva havupuu. Se kasvaa luonnonvaraisena Pohjois-Amerikan länsirannikolla lähes samalla alueella kuin lännenhemlokki, mutta enimmäkseen korkeammalla vuoristossa lukuun ottamatta levinneisyysalueen pohjoisimpia osia. Päinvastoin kuin muut hemlokit, vuorihemlokki ei siedä varjoa erityisen hyvin. Se kasvaa parhaiten pohjoisrinteillä, joilla talven paksu lumipeite tarjoaa sulaessaan kosteutta keväällä ja kesällä. Oksisto on myös hyvin sopeutunut kestämään raskasta lumi- ja jääkuormaa. Vuorihemlokkia käytetään koristekasvina luonnollisen esiintymisalueensa ulkopuolella erityisesti Ison-Britannian pohjoisosissa ja Skandinaviassa, missä sitä arvostetaan hyvän kestävyytensä ja sinivihreän värityksensä vuoksi. Suomessa vuorihemlokkia on koeviljelty arboretumeissa ja kasvitieteellisissä puutarhoissa.Metla == Lähteet == Luokka:Hemlokit
Peter Molyneux

Peter Molyneux (s. 5. toukokuuta 1959 Guildford, Surrey, Iso-Britannia) on brittiläinen videopelien suunnittelija ja ohjelmoija. Hänet tunnetaan parhaiten ”jumalpelien” kuten Populous ja Black & White suunnittelijana. Molyneux’n sanotaan aloittaneen jumalpelien lajityypin Populous-pelillä. Black & White -pelissä sanotaan olleen Molyneux’lle ominaista charmia eläinavatarin kasvamisen seuraamisessa sekä iloisessa leikkimisessä vaikka pelimekaniikka jäi pinnalliseksi. Molyneux on ollut perustamassa kahta pelialan yritystä: Bullfrog Productionsia ja Lionhead Studiosia. Molyneux on kuvaillut menetelmiään kokeellisiksi ja työtapaansa tehottomaksi, koska asioita poistetaan ja palautetaan kehityksen alla useita kertoja. Molyneux’n sanojen mukaan Dungeon Keeper vaati neljä vuotta, koska peli tehtiin uudelleen kolme kertaa. Molyneux sai OBE-arvonimen vuonna 2004. == Peter Molyneux’n suunnittelemia pelejä == * Populous (1989) ** Populous: The Promised Lands (1989, laajennusosa) * Flood (1990) * Powermonger (1990) * Populous II: Trials of the Olympian Gods (1993) * Theme Park (1994) * Dungeon Keeper (1997) ** Dungeon Keeper: The Deeper Dungeons (1997) * Black & White (2001) * Fable (2004) * The Movies (2005) * Fable: The Lost Chapters (2005) * Black & White 2 (2005) * Fable II (2008) * Fable III (2010) * Project Milo - tekniikkademo (ei julkaistu) * Curiosity – What’s Inside the Cube? (2012) * Godus (2013 ennakkojulkaisu) * Masters of Albion (tulossa) Lisäksi Molyneux on toiminut ohjelmoijana ja tuottajana useissa Bullfrogin kehittämissä peleissä. == Maine ja media == Molyneux’lla on maine liikojen lupaamisesta haastatteluissa, josta hän on saanut kovaa kritiikkiä mediassa. == Lähteet == == Aiheesta muualla == * * Profiili MobyGamesissä Luokka:Brittiläiset videopelisuunnittelijat Luokka:Englantilaiset henkilöt Luokka:Vuonna 1959 syntyneet Luokka:Elävät henkilöt
Rotkohemlokki

Rotkohemlokki (Tsuga caroliniana) on mäntykasvien (Pinaceae) heimoon kuuluva havupuu. Se kasvaa luonnonvaraisena pienellä alueella Yhdysvalloissa Appalakkien vuoristossa. Kasvupaikkoja ovat vuorenrinteet 750–1200 metrin korkeudessa. Rotkohemlokki voi kasvaa 30 metrin pituiseksi ja 1,5 metrin paksuiseksi. Rotkohemlokkia käytetään yleisemmin koristepuuna kuin metsätaloudessa. Sitä on kokeiltu Suomessa hyvin vähän. == Lähteet == Luokka:Hemlokit Luokka:Silmälläpidettävät kasvit
Ruiskumadot

Ruiskumadot (Sipuncula) ovat jaokkeettomia, kaksikylkisesti symmetrisiä merenpohjan matoja. Niitä on pidetty omana pääjaksonaan eläinkunnan järjestelmässä, mutta molekyylituntomerkkien mukaan ne kuitenkin näyttävät kuuluvan nivelmatoihin. Tähtimatojen ruumis on kaksiosainen, siinä on pussimäinen takaosa ja siihen nähden pituudeltaan 1/2–10-kertainen kärsä. Kärsän kärjessä on suu, jonka ympärillä olevia lonkeroita liikuttavat niiden sisällä olevan vesiputkiston paineen vaihtelut. Suuosa on sisään vedettävä. Madot ovat 1–50 cm pitkiä, yleensä kuitenkin alle 10 cm. Useimmat ruiskumadot syövät pohjamutaa, mutta joidenkin on arvioitu suodattavan vedestä ravintohiukkasia. Osa lajeista elää pohjaan kaivamissaan asuinputkissa, toiset porautuvat pysyvämpiin koloihin kalkkikallioiden tai korallirunkokuntien sisään, eräät asuvat tyhjissä kotilonkuorissa. Ruiskumatoja esiintyy kaikissa suolaisissa merissä, vuorovesivyöhykkeestä 6500 metrin syvyyteen. Sukupuolet ovat yleensä erilliset. Hedelmöitys on ulkoinen. Joillakin lajeilla munasta kehittyy suoraan pieni mato, toisilla on pelaginen vapaana uiva toukkavaihe. Ruiskumatolajeja tunnetaan noin 320. == Lähteet == * Maailman eläimet. Selkärangattomat. Tammi 1989. ISBN 951-30-6534-0. * Introduction to Sipuncula. www.ucmp.berkeley.edu. * Struck TH ym. (2011) Phylogenomic analyses unravel annelid evolution Nature 471:95-98. === Viitteet === == Aiheesta muualla == * Tieteen termipankki: Ruiskumadot (Sipuncula) * ITIS: Sipuncula Luokka:Nivelmadot
Japaninhemlokki

Japaninhemlokki (Tsuga diversifolia) on mäntykasvien (Pinaceae) heimoon kuuluva havupuu, joka kasvaa luonnonvaraisena Japanin vuoristoalueilla. Neulasten alapinnalla on kaksi valkoista ilmarakojuovaa. Japaninhemlokkia on kokeiltu Suomessa hyvin vähän ja viljelmien puut ovat paleltuneet toistuvasti. == Lähteet == == Aiheesta muualla == * Suomen Lajitietokeskus: Japaninhemlokki – Tsuga diversifolia Luokka:Hemlokit
John Romero

Alfonso John Romero on yhdysvaltalainen pelisuunnittelija. Hän perusti vuonna 1991 John Carmackin, Tom Hallin ja Adrian Carmackin kanssa id Softwaren. Romero työskenteli yrityksessä 1991–1996 ja oli mukana suunnittelemassa muun muassa Doomia. Romeroa pidetään "deathmatch" -termin keksijänä. id Softwarelta lähdön jälkeen Romero perusti oman pelistudionsa Ion Stormin. Ion Stormilla Romero oli kehittämässä Daikatanaa. Romeron uusimpiin projekteihin kuuluu Lolapps-pelistudiolla kehitetty Facebook -peli Ravenwood Fair. Romeron puoliso Brenda Romero on myös tunnettu pelisuunnittelija ja käsikirjoittaja, jonka kanssa hän on perustanut pelitalon Romero Games. == Pelit == * Commander Keen * Wolfenstein 3D * Doom * Doom II * Quake * Daikatana * Dangerous Dave * Ravenwood Fair == Lähteet == == Aiheesta muualla == * * Profiili MobyGamesissä Luokka:Yhdysvaltalaiset ohjelmoijat Luokka:Yhdysvaltalaiset videopelisuunnittelijat Luokka:Videopeliohjelmoijat Luokka:Syntymävuosi puuttuu Luokka:Elävät henkilöt
Skagen

Skagen (tansk. ) on 8 088 asukkaan taajamahttp://www.statistikbanken.dk ja alue Tanskassa Jyllannin pohjoiskärjessä. Se tunnetaan pitkistä hiekkarannoistaan, jotka leviävät sekä niemen itä- että länsirannikolle. Skagenin sarveksi kutsuttu niemi () muodostaa Kattegatin ja Skagerrakin salmien maantieteellisen rajan. Skagen oli aiemmin itsenäinen kunta, mutta 1. tammikuuta 2007 Tanskan kuntauudistuksen yhteydessä se muodosti yhdessä Sæbyn ja Frederikshavnin kuntien kanssa nykyisen Frederikshavnin kunnan. Tanskalaiset kutsuvat Skagenia nimellä Valon maa sen vaaleiden hiekkarantojen takia. Skagenin hiekkarannoilla on liikkuvia dyynejä. Kaupunki on turistien suosima varsinkin kesäaikaan, ja turismi on syrjäyttänyt kalastuksen tärkeimpänä elinkeinona, vaikka kaupungissa on suuri kalasatama. Skageniin johtaa rautatie (Skagensbanen) Frederikshavnista. Liikennettä tällä rataosuudella harjoittaa yksityinen rautatieyhtiö Nordjyske Jernbaner. == Skagenin maalarit == 1800-luvun lopussa joukko taiteilijoita vietti aikaansa Skagenissa maalaten maisemamuotokuvia. Ryhmää kutsutaan nimellä Skagenin maalarit (). Kuuluisin ryhmän jäsenistä oli Peder Severin Krøyer, jonka tunnetuin teos ”Kesäilta Skagenin etelärannalla. Anna Ancher ja Marie Krøyer” () on tyypillinen taiteilijaryhmän teos. Krøyer, kuten useimmat muutkaan ryhmäläiset, ei asunut koko vuotta Skagenissa, vaan vietti talvet Kööpenhaminassa. ==Lähteet== Luokka:Tanskan entiset kunnat Luokka:Tanskan kaupungit Luokka:Tanskan taajamat Luokka:Frederikshavnin kunta
Japaninpihta

Japaninpihta (Abies veitchii) on mäntykasvien (Pinaceae) heimoon ja pihtojen (Abies) sukuun kuuluva havupuu. Se kasvaa luonnonvaraisena Japanin vuoristoalueilla 1 500–2 800 metrin korkeudessa kosteassa maaperässä. Japaninpihdan neulaset ovat koristeelliset, parhaimmillaan 2,5 cm:n pituiset. Neulasten alapinnalla on kaksi valkoista ilmarakojuovaa. == Levinneisyys == Japaninpihta esiintyy luontaisesti Japanissa pääsaarella Honshūssa ja lisäksi Shikokun saarella. Laji jaetaan kahteen muunnokseen: var. veitchii ja shikokunpihta (var. sikokiana). Shikokunpihtaa esiintyy Shikokun vuorilla. == Koristekasvikäyttö == Japaninpihta on suosittu koristekasvi ja sitä käytetään toisinaan joulukuusena. Suomessa se menestyy maan eteläosissa ja paikoin keskiosissa. == Lähteet == == Aiheesta muualla == * Suomen Lajitietokeskus: Japaninpihta (Abies veitchii) * Kasviatlas 2019: Japaninpihdan (Abies veitchii) levinneisyys Suomessa. Luokka:Pihdat
Koreanpihta

Koreanpihta (Abies koreana) on mäntykasvien (Pinaceae) heimoon ja pihtojen (Abies) sukuun kuuluva havupuu. Se kasvaa luonnonvaraisena Korean vuoristojen ylimmissä osissa. Laji luokitellaan erittäin uhanalaiseksi, ja sitä kasvaa vain neljällä eristäytyneellä seudulla vain noin 12 neliökilometrin laajuisella alueella. Koreanpihdan neulaset ovat tukevahkoja, litteitä ja 10–20 millimetriä pitkiä. Ne ovat harvemmat kuin japaninpihdalla. Neulasten alapinnalla on kaksi valkoista juovaa. Puun runko on sileä. Koreanpihdan kävyt ovat aluksi sinertäviä tai violetteja, mutta kypsyessään ne muuttuvat ruskeiksi. Käpyjä kasvaa jo alle kaksimetrisissä puissa. == Koristekasvikäyttö == pienoiskuva|vasen|Koreanpihdan käpyjä Koreanpihta on suosittu koristepuu kauniin lehvästönsä ja koristeellisten käpyjensä vuoksi. Suomessa siitä tavataan ainakin kahta kantaa. Hidas- ja tiheäkasvuinen pienikokoinen kanta menestyy vyöhykkeillä I–III. Se kasvaa enintään 5 metriä korkeaksi. Suurempikokoista ja nopeakasvuisempaa kantaa kasvaa esimerkiksi Arboretum Mustilassa. Tämä kanta voi saavuttaa Suomessa 10–15 metrin korkeuden ja se menestyy parhaiten vyöhykkeillä I–V. == Lähteet == == Aiheesta muualla == * Laji.fi: Koreanpihta (Abies koreana) * Missouri Botanical Garden: Abies koreana Luokka:Pihdat Luokka:Uhanalaiset kasvit
Assimilaatio (sosiologia)

Assimilaatio on ihmisyksilön tai ryhmän sulauttamista tai sulautumista enemmistökulttuuriin, jolloin yksilö tai ryhmä omaksuu valtakulttuurin kielen, tavat, arvot ja käyttäytymismallit.Kassandra.fi luettu 28.9.2008 Assimilaatioon vaikuttavia tekijöitä ovat esimerkiksi: * ryhmien taloudellinen asema * assimilaation ja erillisyyden poliittiset hyödyt * käsitys toisen kulttuurin ylemmyydestä * uskonnollisten näkemysten tai tapojen muutos * oman ryhmän hajanaisuus kiinteämmän ryhmän sisällä * "avoimen yhteiskunnan" muodostuminen jomman kumman ryhmän sisällä * ulkoiset syyt, kuten maahanmuutosta seurannut väestörakenteen muutos tai vallankumoukset Assimiloituminen voi tapahtua esimerkiksi niin, että maahanmuuttajavanhempi haluaa assimiloida oman lapsensa puhumalla tälle maan valtakieltä, eikä tue lähtömaansa kieltä, kulttuuria tai arvoja, koska haluaa lapsensa välttävän vaikeudet.Kotouttamisavaimet pdf-tiedosto html-tiedostona Assimilaatio on ollut 1700-luvun loppupuolelta alkaen merkittävä tekijä esimerkiksi juutalaisille. Ennen ensimmäistä maailmansotaa monet juutalaiset assimiloituivat hyvin nopeasti Euroopan valtakulttuureihin. He hylkäsivät kielensä, jiddišin, kääntyivät kristityiksi, ja samalla muu juutalainen perinne hylättiin.Pertti Multanen, Lähi-idän sotien ja konfliktien kierre historiassa ja nykypäivässä luettu 28.9.2008 Erityisesti Yhdysvaltoihin muuttaneiden siirtolaisten assimiloitumisesta puhuttaessa on usein käytetty käsitettä "kulttuurien sulatusuuni". Sillä tarkoitetaan maahanmuuttajien kulttuurien yhteensulautumista, josta syntyy kokonaan uusi, amerikkalainen kansa ja yhteiskunta. Pakottamiseen perustuvaa assimilointipolitiikkaa on joskus käytetty alakulttuurien tukahduttamiseksi, vähemmistöjen syrjimiseksi, kansallisen yhtenäisyyden luomiseksi tai kumouksellisen toiminnan tukahduttamiseksi. Sulauttamista voidaan ajaa esimerkiksi estämällä ryhmää kasvamasta enemmistöksi yhdelläkään alueella, syrjimällä ryhmää politiikassa, tai rajoittamalla sen kieltä, kulttuuria ja uskontoa koulutuksessa ja mediassa. Sulauttamispolitiikkaa voidaan nimittää valtion mukaan esimerkiksi "amerikkalaistamiseksi" tai "venäläistämiseksi". Tunnettuja sulauttamiskampanjoita ovat olleet esimerkiksi turkkilaisten assimiloiminen Bulgariassa, kiinalaisten Indonesiassa, unkarilaisten Romaniassa, afroamerikkalaisten orjien Yhdysvalloissa sekä romanien Keski-Euroopassa. Kolonialistisissa hallinnoissa on pyritty assimiloimaan kantaväestön parhaimmistoa. ==Katso myös== * Kotouttaminen ==Lähteet== Luokka:Sosiologia
Maihinnoususotatoimi

Maihinnoususotatoimella tarkoitetaan merellä olevien maasotajoukkojen siirtämistä maihin. Nykyaikaiseen maihinnousuun osallistuvat kaikki aselajit ja sitä pidetään riskialttiina ja monitasoisimpana sotatoimena. Maihinnoususotatoimi voi olla strateginen, operatiivinen tai taktinen sotatoimi, ja se voidaan jakaa neljään tyyppiin: iskuihin, hyökkäyksiin, evakuointeihin sekä huolto- tai kuljetusoperaatioihin. Encyclopedia of World War II, s. 91–94. ==Teollisen sodankäynnin maihinnousu== Ensimmäisessä maailmansodassa Gallipolin maihinnousu epäonnistui, minkä jälkeen maihinnousujen toteuttamiseen alettiin kiinnittää huomiota enemmän. Maailmansotien välisenä aikana Yhdysvaltain merijalkaväki kehitti saaritukikohtien valtaamista. Enimmäkseen kyseessä oli hyökkäyksen koordinoiminen mereltä ja ilmasta annetun tulituen kanssa. Lisäksi kehitettiin erityisiä maihinnousualuksia, joilla oli matala syväys ja nopeasti avattava maihinnousuramppi. Toisen maailmansodan aikana toteutettiin useita maihinnousuja Kaukoidässä, Tyynellämerellä, Pohjois-Afrikassa ja Euroopassa. Kaikki liittoutuneiden tärkeimmät maihinnousut onnistuivat, mutta niissä kärsittiin raskaat tappiot. Erityisesti maihinnousut olivat tärkeitä Tyynenmeren sodassa. Toisen maailmansodan jälkeen maihinnousut menettivät merkityksensä, kun joukkojen tuominen sota-alueelle helikoptereilla ja lentokoneilla kehittyi. Viimeinen merkittävä maihinnousu oli Inchonin maihinnousu Korean sodassa vuonna 1950. Persianlahden sodassa vuonna 1991 Yhdysvallat harhautti maihinnousua Kuwaitiin, vaikka sellainen hyökkäys olisi aiheuttanut liian raskaat tappiot. ==Kuuluisia maihinnoususotatoimia== *Gallipolin taistelu (1915–1916) *Normandian maihinnousu (operaatio Overlord, kesäkuu 1944) *Saipanin taistelu (kesä–heinäkuu 1944) *Iwo Jiman taistelu (helmikuu 1945) *Okinawan taistelu (huhtikuu 1945) *Inchonin maihinnousu (syyskuu 1950) *Sikojenlahden maihinnousu (huhtikuu 1961) Suomessa suoritettuja maihinnousuja: * Röytän maihinnousu (lokakuu 1944) * Somerin taistelu (heinäkuu 1942) ==Lähteet== * ===Viitteet=== == Aiheesta muualla ==
Seiska

Seiska tarkoittaa seuraavia asioita: * 7, luku * Seiska, suomalainen aikakauslehti * seiska, korttipeli * Seiska, rap-artisti * Seiska, jalkapallon sarjataso Suomessa ==Katso myös== * ristiseiska, korttipeli
Seitsemän päivää

Seitsemän päivää voi viitata seuraaviin asioihin: *Seiska, suomalainen aikakauslehti (aiemmin 7 päivää) *Seitsemän päivää, Eeva Joenpellon romaani *Seitsemän päivää, yhdysvaltalainen tieteissarja
Seiska (korttipeli)

Seiska (myös nimillä Lappu ja Ruotsalainen rommi) on erityisesti lasten suosiossa oleva korttipeli, jota yleisimmin pelataan huvin ja leikin vuoksi eikä rahapanoksilla. Pelissä käytetään normaalia 52 kortin korttipakkaa. Peli on samankaltainen kuin Uno-korttipeli. Pelissä kullekin pelaajalle jaetaan 7 korttia, ja pöydälle laitetaan aloituskortti kuvapuoli ylöspäin. Pelaajien tulee vuorollaan laittaa pöydällä olevan kortin päälle omistaan joko samaa maata tai samaa numeroa oleva kortti. Mikäli samannumeroisia kortteja on useampi, on ne mahdollista lyödä pöytään kaikki kerralla. Yleensä seiskat on pelattava yksitellen eikä seiskan päälle saa lyödä seiskaa eikä seiskalla saa lopettaa. Jo pelin nimikin kertoo, että kortilla numero seitsemän on erityinen merkitys pelissä; sillä on mahdollista vaihtaa vaadittavaa maata itse kortin lyöjän haluamaksi. Mikäli pelaajalla ei ole sopivaa maata, hänen pitää nostaa pakasta korkeintaan kolme korttia, ja mikäli niistäkään ei yksikään käy, tulee hänen sanoa "Ohi", jolloin vuoro siirtyy seuraavalle pelaajalle. Voi nostaa myös taktisesti ja sanoa "Ohi" vaikka pystyisikin lyömään. Seiskaa ei kuitenkaan saa pantata kolmen kortin nostamisen jälkeen, muistaen, että seiskaahan ei saa lyödä seiskan päälle silloinkaan. Mikäli pelaaja lyö pöytään ässän, tulee muiden pelaajien nostaa pakasta yksi kortti. Pelin voittaa pelaaja, jolta kädestä loppuvat kortit ensimmäisenä. Mikäli kädessä on enää yksi kortti, tulee pelaajan sanoa "Lappu". Mikäli sanominen unohtuu, tulee hänen nostaa pakasta viisi korttia. (Toisten sääntöjen mukaan kolme.) Tästä tulee huomauttaa ennen seuraavan pelaajan lyömistä tai nostoa tai nostopakko ei enää ole voimassa. Peliä voi hieman vaikeuttaa sopimalla että on lopetettava yhdellä kortilla. Jos nostopakka loppuu, pöytäyspakka sekoitetaan uudeksi nostopakaksi. -Kahden ja kolmen pelissä nostetaan usein viisi korttia ennen "Ohi" tilannetta. Päällystyssääntö: Pelaaja voi halutessaan "päällystää" ässän. Päällystäessä ässän päälle laitetaan saman värinen mikä vaan kortti. Tällöin muut pelaajat joutuvat nostamaan pakasta yhden kortin. Ilman päällystystä muiden ei tarvitse nostaa korttia. Ässän voi päällystää vain yhdellä kortilla, ei esim. toisella ässällä. == Pisteenlasku == Peruspeliin voidaan liittää pisteenlasku, jossa jaossa hävinneiden pelaajien käsiin jääneistä korteista lasketaan miinuspisteitä seuraavasti: * -14 ässästä * -25 seiskasta * Muista korteista niiden numeroarvon mukaan. Peliä pelataan, kunnes joku pelaajista saavuttaa sata tai sataviisikymmentä miinuspistettä. Voittaja on se, jolla on vähiten miinuspisteitä. == Lähteet == Luokka:Lasten korttipelit
Assimilaatio

Sanalla assimilaatio on seuraavat merkitykset: * assimilaatio, vähemmistöpolitiikassa kulttuurien sulautuminen * assimilaatio, fonetiikassa äänteiden mukautuminen * assimilaatio, biologiassa bakteerien kyky käyttää epäorgaanisia aineita solun rakennusaineina. * assimilaatio, numeerisessa ennustamisessa (esimerkiksi sään ennustaminen) havaintojen mukauttaminen mallin lähtötilanteeksi * assimilaatio, psykologiassa uusien käsitteiden liittäminen olemassa olevaan käsiterakennelmaan
Slovakinkielinen Wikipedia

Slovakinkielinen Wikipedia sai alkunsa lokakuussa 2003. Toukokuun puolivälissä 2005 artikkeleita oli noin 6 500, mutta jo syyskuussa rikottiin 15 000 artikkelin raja. 1. lokakuuta 2012 siellä oli 178 039 artikkelia. Tällä hetkellä artikkeleita on yli . Vuonna 2015 sivustolla oli keskimäärin 22 miljoonaa käyntikertaa kuukaudessa. Saman vuoden helmikuussa rikottiin 200 000 artikkelin raja, minkä johdosta slovakinkielinen Wikipedia oli 35. suurin artikkelimäärältään. == Katso myös== * Encyclopaedia Beliana == Lähteet == Slovakinkielinen Wikipedia Wikipedia
Thainkielinen Wikipedia

Thainkielinen Wikipedia on Wikipedian thainkielinen versio. Se perustettiin maaliskuussa 2003. Heinäkuun 2024 alussa thainkielisessä Wikipediassa oli 165 387 artikkelia, mikä teki siitä 61. suurimman kieliversion. == Historia == 2 000 kirjoitetun artikkelin raja meni rikki 20. toukokuuta 2005. Helmikuussa 2008 thainkielisessä Wikipediassa on noin 32 000 artikkelia ja lokakuussa 2012 noin 76 400\. == Lähteet == Thainkielinen Wikipedia
Indonesiankielinen Wikipedia

Indonesiankielinen Wikipedia on Wikipedian indonesiankielinen versio, joka perustettiin toukokuussa 2003. Koska indonesia on malaijin kanssa keskenään ymmärrettävää, on ehdotettu, että indonesian- ja malaijinkieliset Wikipediat yhdistettäisiin. Heinäkuun 2024 alussa artikkeleita oli 697 792, mikä teki siitä 21. suurimman kieliversion. == Historia == 10 000 kirjoitetun artikkelin raja meni rikki 31. toukokuuta 2005. Syyskuussa 2005 siellä oli yli 13 000 artikkelia. 1. lokakuuta 2012 siellä oli 195 123 artikkelia. == Lähteet == Indonesiankielinen Wikipedia Luokka:Malaijin kieli
Vietnaminkielinen Wikipedia

Vietnaminkielinen Wikipedia on Wikipedian vietnaminkielinen versio. Vietnaminkielisessä Wikipediassa oli heinäkuun 2024 alussa 1 294 084 artikkelia ja se on artikkelimäärältään 15. suurin. Se perustettiin marraskuussa 2002. Vietnaminkielisen Wikipedian viimeaikainen kasvu perustuu pitkälti botteihin. == Historia == 29\. elokuuta 2005 tuhannes käyttäjä rekisteröityi vietnaminkieliseen Wikipediaan. 2 000 kirjoitetun artikkelin raja rikottiin 7. elokuuta 2005. Puolen miljoonan artikkelin raja rikottiin vuonna 2012. == Lähteet == Vietnaminkielinen Wikipedia
Sirppi

Sirppi on alun perin viljan leikkuuseen eli elonkorjuuseen suunniteltu käsityökalu. Siinä on lyhyt kahva, johon on kiinnitetty leikkuuterä. Terä on yleensä kaareva, mutta myös suorateräisiä sirppejä tunnetaan. Olennaista sirpille on, että terä ei jatku suoraan kahvan suuntaisesti vaan kaartuu eteenpäin. Nykyaikaiset eurooppalaiset sirpit ovat kaarevateräisiä, itämaiset sirpit, esimerkiksi japanilainen kama, viikatteen tapaan suorateräisiä. Suomalaiset sirppimallit jaetaan itäsuomalaiseen (itäeurooppalaiseen) eli kaarevateräiseen sirppiin ja läntiseen eli lounaissuomalaiseen kamppiin, jota kutsutaan myös pivo- tai niittosirpiksi. Kamppi muistuttaa väärävartista viikatetta, ja sen terä on vain vähän kaareva. Sirpillä leikataan viiltämällä, kampilla työskentely muistuttaa enemmän viikatteella niittämistä. Sirpinmuotoisia työkaluja tehtiin jo kivikaudella. Kivikautiset sirpit olivat hammasteräisiä, ja sama perinne jatkuu monissa metallisissa sirppityypeissä. Kuparisirpit olivat eräitä ensimmäisiä metalliesineitä Suomessa. Sirppi teroitetaan viistoksi yläpuolelta, alapuoli terää jää tasaiseksi. Sirpillä leikataan etukumarassa asennossa. Leikatessa kootaan vasempaan käteen suuri kourallinen korsia, ja tietystä määrästä kourallisia tulee kunkin viljalajin mukainen lyhde. Ruislyhteeseen pannaan viisi kourallista, toukolyhteisiin tavan, sidetarpeiden ja sään mukaan vaihteleva määrä. Rukiinleikkuussa jokainen kourallinen nostetaan lyhteelle pystyyn nousten; vasemmalla kädellä pidetään leikattua kourallista tyvestä, ja oikeassa kädessä olevalla sirpillä kannatetaan tähkiä. Näin tehdään, jotta korret pysyisivät järjestyksessä ja jotta selkää voisi kumarassa työssä oikaista. Leikatessa kertyvää kourallista kuljetetaan painamalla sitä vasemmalla kädellä pitkin pystyn viljaa reunaa, sirpillä taas kannatellaan siirrettävää kourallista altapäin. Näin suurikin nippu olkia pysyy koossa. Sirppiä käytellään mahdollisimman pienin liikkein, jottei ranne kipeydy. Korret katkaistaan pienellä kiertävällä vetoliikkeellä. eli ne viilletään poikki, ei repäistä. Elonleikkuuaikana tavallinen yhden ihmisen päivässä leikkaamien lyhteiden määrä on 50-70 kpl. Enempää ei kannata leikata, jottei tule kipeäksi. Kiireisenä päivänä tai talkoissa tottunut sirpinkäyttäjä pystyy leikkaamaan hyvinkin 200 lyhdettä ruista, nopeimmat enemmänkin. ==Symbolista käyttöä== Kaareva sirppi on tunnettu symboli, jolla on useita merkityksiä. Uskotaan, että kuunsirppi on yhdistetty kasvuun ja naiseuteen. Kuunsirpin muotoinen "hedelmällinen puolikuu" oli alue Lähi- idässä, jolla maanviljely paikallisesti syntyi. Islamin tunnuksia on kuunsirppi. Kommunismi on myös käyttänyt sirppiä tärkeimmässä tunnuksessaan yhdessä vasaran kanssa. Se on symboloinut maatalousväestön osuutta uudessa yhteiskunnassa, vasara tehdastyöväestön. ==Lähteet== == Aiheesta muualla == Luokka:Maataloustyökalut Luokka:Viljankorjuutyöt Luokka:Teräaseet Luokka:Maatalouden historia Luokka:Työkalut
Victorinus

Marcus Piav(v)onius Victorinus (k. kevät 271) oli lyhytikäisen Gallian keisarikunnan keisari vuosina 269–271. Victorinuksen taustasta ei tiedetä paljoakaan. Hänen nimensä viittaa Rooman valtakunnan läntisiin provinsseihin, Hispaniaan, Galliaan ja Britanniaan, joista hän saattoi olla kotoisin.Polfer: Victorinus (A.D. 269-271) Hänen nomeninsa oikeinkirjoitustakaan ei tiedetä varmasti. Joissakin kolikoissa se on Piavonius tai Piavvonius. Augusta Treverorumista löydetystä mosaiikissa se taas on muodossa Piaonius.Polfer, note #1 Victorinuksen äidin Victorian toimet hänen kuolemansa jälkeen viittavat perheen varakkuuteen. Victorinus palveli ansiokkaasti ensimmäisen Gallian keisarin Postumuksen alaisena. Noin vuonna 266 tai 267 hän oli pretoriaanikaartin tribuuni (tribunus praetorianorum) ja vuonna 267 tai 268 hän oli konsulina Postumuksen kanssa. Mariuksen kuoleman jälkeen syksyllä 269, sotilaat julistivat Victorinuksen keisariksi Augusta Treverorumissa. Hänet tunnustettiin Galliassa ja Britanniassa muttei Hispaniassa, joka siirtyikin pian takaisin Rooman keskushallinnon alaisuuteen. Myös Augustodonum Haeduorumin kaupunki Galliassa kapinoi Victorinusta vastaan ja siirtyi Rooman puolelle. Victorinus piiritti joukkoineen kaupungin ja valtasi sekä ryösti sen kesällä 270, seitsemän kuukauden piirityksen jälkeen.Rooman keisarit s. 282 Myös eräs Domitianus julisti itsensä keisariksi Galliassa vuoden 271 paikkeilla, mutta hänestä ei tiedetä paljon mitään. Tämän jälkeen Victorinus palasi Colonia Agrippinaan viettämään voitonjuhlia. Huoltopäällikkö Attianus kuitenkin murhasi hänet keväällä 271. Syy saattoi olla henkilökohtainen, sillä Victorinus oli tunnetusti kova naistenmies, ja antiikin historioitsijoiden mukaan Attianus sai hänet kiinni itse teosta vaimonsa kanssa. Tätä teoriaa tukee myös se, että murhan jälkeen Victorinuksen äiti Victoria sai lahjottua sotilaat julistamaan Victorinuksen jumalaksi ja huutamaan Gallia Aquitanian maaherran Gaius Pius Esuvius Tetricuksen keisariksi.Polfer, note #9 == Lähteet == * * === Viitteet === == Aiheesta muualla == Luokka:Gallian keisarikunnan keisarit Luokka:Roomalaiset henkirikosten uhrit Luokka:Syntymävuosi tuntematon Luokka:Vuonna 271 kuolleet
Riemukupla

thumb|Herbie autonäyttelyssä vuonna 2006. Riemukupla-elokuvat kertovat Herbiestä, Volkswagenin Kupla-mallin autosta, joka joutuu erilaisiin kommelluksiin. Elokuvat on tuottanut Disney. == Elokuvat == * Riemukupla (The Love Bug, 1968) * Riemukupla rullaa taas (Herbie Rides Again, 1974) * Riemukupla Monte Carlossa (Herbie Goes To Monte Carlo, 1977) * Riemukupla Meksikossa (Herbie Goes Bananas, 1980) * Riemukupla: Tankki täynnä (Herbie: Fully Loaded, 2005) Lisäksi Riemukuplasta on tehty televisioelokuva vuonna 1997 sekä viiden jakson pituinen televisiosarja vuonna 1982. == Lähteet == == Aiheesta muualla == Luokka:Elokuvasarjat Luokka:Yhdysvaltalaiset komediaelokuvat
Pepsiini

Pepsiini (EC 3.4.23.1) on mahalaukun aktiivinen proteiineja hajottava entsyymi eli proteaasi. Sitä muodostuu maharauhasten pääsolujen erittämästä pepsinogeenista, joka aktivoituu maharauhasten katesolujen erittämän suolahapon luomassa happamassa ympäristössä ja jo olemassa olevan pepsiinin vaikutuksesta. Pepsinogeeni aktivoituu pepsiiniksi alle 5 pH:ssa hitaasti, mutta alle 3 pH:ssa varsin nopeasti. Aktivoituessaan pepsiiniksi pepsinogeenistä irtoaa 42 aminohappotähteen pituinen pätkä. Pepsiini pilkkoo mahalaukkuun saapuneen ruoan proteiineja peptideiksi ja aminohapoiksi. Nämä stimuloivat mahalaukun limakalvon G-soluja erittämään gastriinia, joka vuorostaan saa mahalaukun parietaalisolut erittämään suolahappoa. Elimistö valmistaa pepsiinin epäaktiivisen välivaiheen kautta, koska jos pepsiini pääsisi toimimaan solun sisällä, pilkkoisi se solun elintärkeitä proteiineja aiheuttaen solun toiminnan lakkaamisen tai solukuoleman. Pepsiinin CAS-numero on 9001-75-6, entsyyminumero EC 3.4.23.1 ja ATC-koodi A09AA03. == Aiheesta muualla == *Lääkealan turvallisuus- ja kehittämiskeskus (Fimea): ATC-luokitus *DrugBank: Pepsin *Enzyme Database - BRENDA: Information on EC 3.4.23.1 - pepsin A *Kyoto Encyclopedia of Genes and Genomes (KEGG): Pepsin A Luokka:Ruoansulatusentsyymit Luokka:Hydrolaasit
Templo de Debod

Templo de Debod on Espanjan pääkaupungissa Madridissa nykyisin sijaitseva muinaisegyptiläinen temppeli. Temppeli rakennettiin alun perin eteläiseen Egyptiin lähelle Niilin ensimmäistä putousta ja Isis-jumalattarelle omistettua uskonnollista keskusta. Rakennustyöt aloitti vuoden 200 eaa. tienoilla Meroën kuningas Adijalami rakentamalla pienen Amonille ja Isikselle omistetun kappelin. Myöhemmin Ptolemaioksen hallitsijasuvun kuninkaat rakensivat alkuperäisen ympärille uusia osia. Rooman keisarit Augustus ja Tiberius saattoivat rakennustyöt loppuun. Useita monumentteja oli vuonna 1960 vaarassa jäädä veden alle Assuanin padon rakennustöiden vuoksi, ja Unesco pyysi apua kansainväliseltä yhteisöltä historiallisesti arvokkaiden kohteiden pelastamiseksi. Kiitokseksi Espanjan tarjoamasta avusta Abu Simbelin temppelien siirtämisessä Egypti lahjoitti Debodin temppelin vuonna 1968 Espanjalle. Temppeli purettiin ja siirrettiin kivi kiveltä Madridiin, jossa se koottiin uudelleen kaupungin kauneimpiin kuuluvaan puistoon Parque del Oesteen. Se avattiin yleisölle heinäkuussa 1972. Se on yksi ainoita muinaisegyptiläisen arkkitehtuurin teoksia Egyptin ulkopuolella ja ainoa laatuaan Espanjassa. == Kuvia == Templo de Debod in Madrid Spain.jpg Templo de Debod - 07.jpg Templo de Debod angle shot.jpg Templo de Debod.002 - Madrid.JPG Templo de Debod, Madrid 6.jpg == Lähteet == ==Aiheesta muualla== *Amigos de la Egiptología - El Templo de Debod *Egiptomia - Templo Egipcio de Debod Luokka:Egyptin historia Luokka:Egyptin temppelit Luokka:Madridin rakennukset ja rakennelmat
Sydney Camm

Sydney Camm (1893 - 12\. maaliskuuta 1966) oli brittiläinen lentokonesuunnittelija, jonka kuuluisin suunnitelma oli Hawker Hurricane -hävittäjä. Sydney Camm kiinnostui lentokoneista teini-ikäisenä liittyen Windsor Model Aeroplane Club -lennokkikerhoon. Kerho rakensi oman liitokoneen 1912. Sydney Camm pääsi töihin Hawker Aircraft Company-lentokonetehtaaseen vuonna 1925 piirtäjänä. Pian hän oli sen pääsuunnittelija (1926?), jossa tehtävässä hän jatkoi kuolemaansa asti. Hawker Hurricanesta tuli Yhdistyneen kuningaskunnan ilmavoimien ensimmäinen yksitasoinen hävittäjäkone. Se oli taistelun Britanniasta voittaja, kun Supermarine Spitfire taisteli saksalaisia hävittäjiä vastaan ja Hurricane ampui sillä aikaa saksalaiset pommikoneet alas. Sitä seurasi tehokkaammat hävittäjät Typhoon ja Tempest, joiden rooli oli rynnäköinti maamaaleja vastaan. Typhoonia vaivasi pitkään korkeusperäsimen flutteri ja buffeting-ilmiö suurilla nopeuksilla. Molemmat ongelmat ratkaistiin vaikkei suurten nopeuksien ilman kokoonpuristuvuutta ymmärretty tuohon aikaan. Camm oli työorientoitunut henkilö ja pyrki työssään erinomaisiin tuloksiin ja vaati samaa alaisiltaan. Suunnittelutiimin koko oli vain sata ihmistä ja Cammia pidettiin hyvin vaikena johtajana. Toisen maailmansodan jälkeen Camm suunnitteli muun muassa Hawker Hunter -hävittäjän, Hawker P.1127:n, josta tuli pystysuoraan nouseva Hawker Siddeley Harrier -hävittäjä. Hänet aateloitiin 1953. Hän suunnitteli BAC TSR-2-konetta ja myöhemmin Panavia Tornadoa. Hän esisuunnitteli 1960-luvun alussa Mach 4 nopeuteen yltävää lentokonetta. ==Aiheesta muualla== * Sydney Camm * Hawker Hunter * Hawker Typhoon ja Tempest * Hawker Siddeley Harrier * Bristol Siddeley Pegasus Engine Luokka:Brittiläiset lentokonesuunnittelijat Luokka:Hawker Luokka:Vuonna 1893 syntyneet Luokka:Vuonna 1966 kuolleet
Underground

thumb|250px|Graffititaide on yksi undergroundin muoto. Underground () tarkoittaa vaihtoehtoista, valtavirran vastaista, poliittisesti tai kulttuurisesti arveluttavana pidettyä ajattelua ja toimintaa. Alun perin sana underground on merkinnyt maanalaista toimintaa, jotain kiellettyä, laitonta tai epäkaupallista.Aikio ja Vornanen 1993, s. 632 Sillä on voitu tarkoittaa esimerkiksi miehitetyssä maassa toimivaa vastarintaliikettä, joka tähtää maansa vapauttamiseen. Se on myös voinut tarkoittaa piilossa toimivaa salaliittoa, joka pyrkii vallitsevan yhteiskuntajärjestyksen horjuttamiseen. Nykyisin käsite viittaa useimmin avant-garde -ryhmiin tai liikkeeseen, joka toimii valtakulttuurin ulkopuolella. Yleisimmin underground merkitsee monitaiteista vastakulttuuriliikettä, joka syntyi Yhdysvalloissa 1960-luvulla. Underground on sikäli kuvaava termi, että tavallinen yleisö joutuu harvoin kosketuksiin toiminnan kanssa, ellei ihminen tietoisesti hakeudu sen piiriin ("maan alle"), koska valtamedia ei ole undergroundista juurikaan kiinnostunut. Underground on usein myös synonyymi ilmaisulle vastakulttuuri. == Katso myös == * Mainstream ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === == Kirjallisuutta == * * == Aiheesta muualla == * Underground suomalaisessa taiteessa 1960- ja 1970-luvuilla, Ylen Elävä arkisto. * Pietarin maan alla syntyi elinvoimainen undergroundkulttuuri, Ylen Elävä arkisto * Kari Yli-Annala, Viimeisin kulta-aika – Subjektiivinen matka kuvataiteen vapaan kentän tiloihin ja tapahtumiin pääkaupunkiseudulla 2000–2020, Mustekala 1/2023 Luokka:Vastakulttuuri Luokka:Englanninkieliset sanat ja sanonnat
Okakuusi

Okakuusi (Picea pungens) on pohjoisamerikkalainen kuusten (Picea) sukuun ja mäntykasvien (Pinaceae) heimoon kuuluva havupuu. Laji kasvaa luonnonvaraisena Kalliovuorten eteläosissa 1 800–3 000 metrin korkeudella, mutta ei kasva puurajalle saakka, kuten vastaavalla alueella kasvava engelmanninkuusi (Picea engelmannii). Okakuusi kasvaa yleisemmin vuoristojen laaksoissa jokien varsilla, missä kosteutta on enemmän. == Kuvaus == Okakuusi kasvaa yleensä 25–30 metriä korkeaksi. Neulaset ovat väriltään harmaanvihreästä vaaleansinivihreään, vaihdellen paljon luonnonvaraisissakin kannoissa. Neulasiltaan erityisen sinisistä tai hopeanhohtoisista kannoista on jalostettu lajikkeita koristekasvikäyttöön. Näitä myydään sinikuusina tai hopeakuusina. Myös pallomaisia lajikkeita on jalostettu. == Lajikkeita == * 'Glauca Globosa' – pallohopeakuusi * 'Glauca', 'Hoopsii', 'Moerheim' – hopeakuusi * 'Koster', Thomsen' – sinikuusi == Lähteet == * === Viitteet === == Aiheesta muualla == * * * * * Luokka:Kuuset
Luettelo Havaijin paikannimistä

Luettelo Havaijin paikannimistä. *Aiea *Aina Haina *Alakea *Anachoomlu *Brbrsptnas *Cape Smith *Capehart *Captain Cook *Ewa *Ewa Beach *Ford Island *Fort Shafter *Hana *Hanalei *Hanapepe *Hickam *Hilo *Honaunau *Honokaa *Honolulu *Honomu *Kaaawa *Kahaluu *Kahuliu *Kailua *Kailua-Kona *Kaimuki *Kakaako *Kakaakou *Kalaheo *Kalaoa *Kalihi *Kamuela *Kaneohe *Kaneohmcas *Kapaa *Kapolei *Kauai *Kawaihae *Kawailani *Keaau *Keahi *Kealakekua *Keauhou *Kekaha *Kihei *Kīlauea *Kohala *Koko Head *Koloa *Kona *Kula *Lahaina *Laie *Lanai City *Laupahoeho *Lihue *Lualualei *Makaha *Makakilo *Makawao *Manoa *Mililani *Mililanimk *Moanalua *Mountain View *Naalehu *Nanakuli *Napili *Pahala *Pahoa *Paia *Papaikou *Papakolea *Pearl City *Pearl Harbor *Punahou *Puukapu *Puuloa *Royal Kunia *Schofield Barracks *Soda Creek *Sunset Beach *Tripler *Volcano *Wahiawa *Waialua *Waianae *Waikoloa *Wailuku *Waimanalo *Waimea (kaksi samannimistä kaupunkia) *Waipahu *Wheeler Luokka:Havaijin maantiede Luokka:Luettelot paikannimistä
Domitianus (usurpaattori)

:Domitianus voi myös tarkoittaa samannimistä Rooman keisaria joka hallitsi 81–96. Domitianus oli roomalainen sotilas, joka julisti itsensä keisariksi Gallian keisarikunnan aikana. Hän hallitsi lyhyen ajan vuonna 271. Domitianuksen mainitsevat Zosimos ja Historia Augusta. Muita todisteita Domitianuksesta ovat kaksi kolikkoa joista ensimmäinen löydettiin Loiren alueelta Ranskasta vuonna 1900. Sitä pidettiin pitkän aikaa väärennöksenä, mutta vuonna 2003 löydettiin Oxfordshirestä Englannista toinen Domitianuksen lyöttämä kolikko. Kolikon aitoudesta ei ole epäilystä koska se löydettiin ruukusta jossa oli 5 000 muuta kolikkoa vuosilta 250–275. Domitianuksen arvellaan hallinneen vain muutaman päivän ajan. Keisari Aurelianus ilmeisesti teloitutti hänet, koska hän oli lyöttänyt rahaa omissa nimissään. == Aiheesta muualla == * Coin unearths new Roman emperor BBC News (englanniksi) Luokka:Gallian keisarikunnan keisarit Luokka:Roomalaiset usurpaattorit
Mauna Kea

Mauna Kea () on levossa oleva tulivuori Havaijin eteläisimmällä ja suurimmalla saarella Havaijilla. Nimi voi esiintyä myös muodossa Maunakea, jolla korostetaan sitä, että kyseessä on erisnimi. Vuoren nimi on lyhenne nimestä Mauna a Wākea, joka viittaa havaijilaisten kantaisään. Mauna Kean ja samalla koko saaren korkein kohta on Pu'u Wēkiu, joka sijaitsee 4 207 metriä merenpinnan yläpuolella. Mauna Kean lähellä sijaitsee toimiva tulivuori Mauna Loa, joka on vain 35 m matalampi kuin Mauna Kea. Erinomaisen seeingin takia vuori on nykyään tärkeä tähtitieteilijöiden havainnointipaikka, ja sen huipulla sijaitsevat Mauna Kean observatoriot. Ilma on huipulla kuiva, tuulet tasaisia ja maan kaltevuus sopiva. Näistä merkittävimpinä yhdysvaltalaiset Keck-teleskoopit, toinen kansainvälisistä Gemini-teleskoopeista, kansainvälinen James Clerk Maxwell -teleskooppi sekä japanilainen Subaru- teleskooppi. Mauna Kea purkautui viimeksi noin 4 500 vuotta sitten. Vuoren alla tapahtuvat heikot maanjäristykset voivat olla merkki purkauksesta lähitulevaisuudessa. Vuoren laella olevat herkät tähtitieteelliset havaintolaitteet reagoisivat kuitenkin vuoren pinnan nousuun ennen mahdollista purkausta. Vuoren iäksi arvioidaan noin miljoona vuotta. Mauna Kea on maapallon korkein vuori, jos korkeus mitataan vuoren juurelta huipulle. Vuoren rinne laskeutuu meren alla vielä viisi kilometriä, joten koko vuoren korkeus merenalaiset osiot huomioon ottaen on yli kymmenen kilometriä. Vuori on kilpitulivuorelle tyypillisesti hyvin leveä verrattuna korkeuteen: se on merenpinnan yläpuolella noin 80 kilometriä pitkä ja 40 kilometriä leveä. Vuoren huippu on pyhä paikka havaijilaisille, koska maan ja taivaat katsotaan kohtaavan siellä. Huipulla on edelleen useita hautamuistomerkkejä, jotka on pyhitetty havaijilaisille esi-isille. Perinteisesti vain päällikkö- ja papistoluokkaan kuuluneet henkilöt saivat nousta huipulle, ja vain vain hetkellisesti uskonnollisten seremonioiden suorittamiseksi. ==Katso myös== *Luettelo suurimmista prominensseista == Lähteet == *University of North Dakota ===Viitteet=== == Aiheesta muualla == Luokka:Havaijin tulivuoret Luokka:Yhdysvaltain vuoret
Malaijinkielinen Wikipedia

Malaijinkielinen Wikipedia on Wikipedian malaijinkielinen versio, joka perustettiin lokakuussa 2002. Koska malaijin kieli on indonesian kanssa keskenään ymmärrettävää, malaijin- ja indonesiankielisten Wikipedioiden yhdistämistä on ehdotettu. Malaijinkielisessä Wikipediassa oli heinäkuun 2024 alussa 380 982 artikkelia, mikä tekee siitä 35. suurimman kieliversion. == Historia == 5 000 artikkelin raja meni rikki 29. kesäkuuta 2004. Syyskuussa 2005 siellä oli yli 6 800 artikkelia. 1. lokakuuta 2012 siellä oli 140 645 artikkelia. == Lähteet == Malaijinkielinen Wikipedia Luokka:Malaijin kieli
Gozo

Gozo ( ) on Maltan tasavaltaan kuuluva saari Välimerellä. Se on kooltaan Maltan toiseksi suurin saari Maltan pääsaaren jälkeen. Saaren asukasluku vuonna 2017 oli 32 723\. == Maantiede == pienoiskuva|vasen|Maaliskuussa 2017 romahtanut ”Sininen ikkuna” oli kenties Gozon tunnetuin nähtävyys. Gozo sijaitsee noin 5 kilometrin päässä Maltan pääsaaresta luoteeseen. Maltaan kuuluvista saarista Gozo sijaitsee lähimpänä Sisiliaa Italiassa. Saaren pinta- ala on 67 km². Saaren maantieteelle tyypillinen piirre ovat sen lukuisat kukkulat. Gozon pääkaupunki Victoria (maltaksi Rabat) sijaitsee saaren keskellä. Saaren tunnettu kivikaari Sininen ikkuna romahti maaliskuussa 2017. Maltan pääsaareen verrattuna Gozo tunnetaan vehreämpänä saarena. Huomattava osa saaresta on maaseutua. == Historia == pienoiskuva|vasen|Ta’ Pinun basilika. Gozon saarella on ollut ihmisasutusta yli 5 000 vuotta. Saaren Ġgantijan megaliittitemppelit kuuluvat maailman vanhimpiin edelleen pystyssä oleviin ihmisten tekemiin rakennelmiin. Foinikialaiset tunsivat saaren nimellä Gwl ja antiikin kreikkalaiset nimellä Gaulos. Gozo on yhdistetty myös Odysseuksen tarinassa esiintyvään saareen Ogygia, jolla nymfi Kalypso tarinan mukaan piti Odysseusta vankinaan. Roomalaiset kutsuivat saarta nimellä Gaulus ja sittemmässä Bysantin valtakunnassa se tunnettiin nimellä Gaudes. Arabit kutsuivat saarta nimellä Ghawdex (Awdesh). Arabien saaresta käyttämä nimi on säilynyt edelleen maltan kielessä. == Liikenne == pienoiskuva|Gozolle liikennöivä lautta. Gozon saarelle on lauttaliikennettä Maltan pääsaarelta. Lauttamatka saarelle kestää noin 25 minuuttia. Eri aikoina saarelle on harkittu myös muiden liikennemuotojen avaamista. Lentokenttää on harkittu, mutta suunnitelmista luovuttiin ympäristövaikutusten takia. Saarelle liikennöinyt helikopteriyhteys lopetti toimintansa vuonna 2006. Vuonna 2013 kiinalainen rakennusyhtiö China Communications Construction Company teetätti suunnitelman sillan rakentamisesta Maltalta Gozolle. Hankkeen hinnaksi arvioitiin tuolloin miljardi euroa. Siltahankkeeseenkaan ei ryhdytty ympäristöjärjestöjen vastustuksen takia. Sittemmin Maltalla on harkittu myös merenalaisen tunnelin rakennuttamista Gozolle. == Väestö == Gozon asukasluku oli vuonna 2017 yhteensä 32 723. Gozon asukkaat ovat maltalaisia, mutta heillä on myös oma kotisaareensa liittyvä gozolainen identiteettinsä. == Lähteet == == Aiheesta muualla == * Gozo Photos * Gozo & Comino - GuidetoMalta.net Luokka:Maltan saaret